
Prooemium. 


Quum  nostris  temporibus,  quibus  non  solum  calculi  vesicalis  secandi  ra- 
tiones,  certe  ex  VV.  DD.  sententia,  eo  pervenerunt  ut  perfectionis  laude 
dignissimae  videantur,  sed  et  post  Gruithuisenium,  qui  primus  de  calculo 
in  vesica  friando  cogitavit,  iis  quae  Civialius,  Amussatius,  Le  roy  d’EtioI- 
lius  et  Heurteloupius  invenerunt  ingeniosissime  et  felicissime,  lithotomia 
inutilis  paene  et  superflua  reddita  videri  possit,  commentationem  de  an- 
tiquissima et  fere  oblivione  obruta  calculi  secandi  methodo  publice  edi- 
turus sim,  ut  caussam  cur  hoc  aggressus  sim  exponam,  jure  postulari 
videtur. 

Praeconum  praeoccupatorum  clamore  neglecto  opinionibusque  prae- 
judicatis remotis  quisque  rei  satis  peritus  concedet,  unicam  ad  omnes 
casus  praestantissimam  calculi  secandi  rationem  ne  nostris  quidem  tem- 
poribus commendandam,  sed  multo  magis  pro  cujusque  aegroti  conditione 
modo  hanc  modo  illam  optimam  esse  eligendam.  Eadem  ratio  in  judicio 
de  praestantia  ejus  methodi  calculorum  removendorum,  quam  vocant  Li- 
thotripsiam,  ferendo  est  ineunda.  Quo  plura  enim  ex  illa  saepenumero 

calculosis  eveniunt  commoda,  eo  minus  illis  prodest,  qui  haud  raro  se- 
nio confecti  frustra  instrumentis  lithotripticis  innumerabilibus  cruciantur. 
Omnium  ergo  rationum  calculorum  curandorum  scientia  Chirurgo  neces- 
saria est,  ut  cuivis  casui  aptissimam  eligere  possit. 

Quamquam  equidem  non  dubito,  Epicystotomia  et  Proctocystotomia 
minime  contemnendis,  sectionem  lateralem  ad  modum  Langenbeckii  *)  vel 
Roberti  Listoni  ** ***))  tentatam  optimam  esse  calculi  secandi  rationem,  atta- 
men persuasum  mihi  habeo,  in  pueris,  qui  jam  novem  annos , nondum 
quatuordecim  excesserunt , lithotomiam  Celsianam  vel  apparatum 
parvum^**),  tum  praecipue  esse  adhibendum , quum  vel  applicari 
catheter  nequeat,  vel  calculus  ita  in  vesicae  cervice  collocatus  sit,  ut 
digitis  intestino  recto  immissis  facile  in  perinaeum  deprimi  possit. 


*)  Uebcr  eine  einfache  und  sichcre  Methode  des  Steinschnittes.  TViirzb.  180C. 

**)  The  Edinburgh  med.  and  surg.  Journal,  i.  Jan.  1825. 

***)  Aul.  Cornei.  Celsus,  e cujus  scriptis  tantum  octo  de  Medicina  libri  nobis  relicti 
sunt,  primo  p.  Ch.  natum  saeculo  vixit  atque  secundum  Ammonii , Tryphonis,  Euelpisti 
praesertim  autem  Megetis  praecepta  Chirurgiam  calculique  secandi  methodum  elegantissime 
descripsit.  Neque  ex  suis  neque  ex  antiquioribus  temporibus  alia  Lithotomiae  descriptio  us- 
quam inveniri  potest.  Antyllus  tertio  p.  Ch.  natum  saeculo  vixit  e cujus  operibus  fragmenta 
tantum  in  aliorum  auctorum  scriptis  reperienda  nobis  exstant.  Quae  quum  ita  se  ha- 
beant, nonne  absurdum  omnino  videtur,  Antyllum  antiquissimum  calculi  secandi  methodi  scri- 
ptorem appellare,  quod  finxit  Velpeauvius  ( cf.  Nouveaux  elements  de  Medecine  opera - 
toire.  Bruxelles  1835  V’  475  • 

II  s’en  est  suivi  que  le  procede , connu  sous  le  nom  de  Methodus  Celsiana  ne  lui  appar- 
tient  reellemcnt  pas.  C’est  dans  les  auteurs  grecs  cjuil  faut  en  aller  chercher  le  principe. 
Peut-etre  meme  de  plus  amples  recherches  apprendront-elles  (jue  V ancienne  Egypte  est  son 
origine ; tandis  que  le  veritahle  appareil  de  Celse  appartiendrait  d 1’ecole  d'  Alex  and  rie. 
Comme  Antyllus  est  le  premier , qui  1'indique  clairement,  il  convient , je  crois , de  la  desig - 
ner  sous  le  nom  de  cet  ancien  auteur). 

Quibus  verbis  auctor  scribendo  aeque  promptus  atque  in  inveniendo  bene  versatus  demon- 
strare nobis  videtur,  se  vel  Celsum  satis  accurate  nunquam  legisse,  vel  aliquid  novi  tantum 
proferre  voluisse. 

Quae  quum  ita  sese  habeant,  quis  est,  qui  neget,  cognitionem  hujus  me- 
thodi accuratam  Chirurgo  esse  necessariam  ? Quum  autem  nostris  diebus 
sint  perpauci,  qui  Celsum  legerint,  mirandum  non  est  vix  nonnullos  re- 
periri,  qui  apparatum  parvum  ex  Celso  ipso  cognitum  habeant  5 in  en- 
chiridiis enim  chirurgicis  ipsis,  vel  iis  quae  viri  docti  ediderunt,  nil  de 
apparatu  parvo  traditum  est,  nisi  aut  manca  aut  falsa  eaque  ex  inter- 
pretibus exscripta,  et  ut  satis  pateat,  ipsos  auctores  doctos  Celsum  manu 
non  versavisse.  Recentiori  tempore  plurimorum  judicium  Dupuytreni  au- 
ctoritas ita  coercuit,  ut,  quantumcunque  complicatae  sectionis  bilateralis 
conditiones  ab  simplici  illa  prisca  Celsi  methodo  recedant,  tamen  obe- 
dientissime  creduli  Chirurgi  in  verba  Parisiensis  magistri  jurarent,  at- 
que suo  ipsorum  judicio  vix  usi  contenderent,  sectionem  bilateralem  Du- 
puytreni optime  cum  lithotomia  Celsiana  convenire.  Nam  etiamsi  sectio 
bilateralis,  lithotomo  abscondito  duplicato  ( Lithotome  double  cache)  per- 
ficienda, nova  eaque  ingeniose  a Dupuytreno  excogitata  ratio  calculi  se- 
candi nominanda  sit,  quam  quidem  nimia  qua  eam  tollit  auctor  laude  di- 
gnam non  esse  aliorum  Chirurgorum  experimenta  docuerunt  5 tamen  et 
instrumentis  nimis  artificiose  compositis  et  secandi  ratione  plane  differt 
ab  lithotomia  Celsiana.  Nam  sine  specillo  canaliculato,  cultro  simplici,  in 
pueris  intra  nonum  et  decimum  quartum  annum  natis  parvus  tantum  ap- 
paratus adhibendus  est,  contra  sectio  bilateralis  quae  melius  hominibus 
adultis  convenit  quam  pueris,  specillum  bene  canaliculatum,  cultrum  sim- 
plicem et  duplicem,  praeterea  vero  et  forcipes  requirit.  Praeterea  se- 
candi rationes  omnino  differe  atque  parvum  potius  apparatum  haud 
exiguam  similitudinem  cum  sectione  laterali  habere , postea  demon- 
strare conabor. 

Quamquam  me  non  fugit,  viros  celeberrimos,  qui  de  calculi  secandi 

ratione  quae  vocatur  Celsiana  inde  ab  ultimo  saeculi  decimi  sexti  anno 
usque  ad  nostra  tempora  egerunt,  ingenio,  eruditione  atque  experientia 
valde  me  antecellere  et  qui  controversias  dirimerent  me  longe  digniores 
fuisse  5 tamen  non  possum  non  dolere,  illorum  Celsi  interpretum  ne  unum 
quidem  ita  verba  ambigua  explicuisse,  ut  acquiescere  in  iis  possim. 
Nonnulli  enim  eorum  Celsi  verba  vel  omnino  non  accurate  inspexerunt 
et  novas  excogitarunt  calculi  secandi  methodos,  e.  g.  Heisterus,  Jo. 
Bapt.  Palletta,  Jo.  Bellius,  Dupuytrenus,  vel  falso  explicuerunt,  velut 
Bromfieldius,  Chaussierus,  Beclardus,  Turckius,  vel  in  singulis  tantum 
verbis  explicandis  erraverunt,  velut  Clossius  et  qui  eum  sequuti  sunt. 

Qui  autem  opinantur,  me  primum  tam  strenue  sententias  et  scripta 
clarissimorum  illorum  virorum  reprehendere,  valde  errant.  C.  G.  Kuh - 
nius  enim,  Professor  nuper  defunctus  Lipsiensis,  (opuscc.  academic.  me- 
die. et  philolog.,  quae  prodiere  Lipsiae  1828,  Vol.  I.  a pag.  191  usque 
ad  pag.  224,  commentatt.  LVIII,  LIX,  LX  et  LXI  in  Celsi  Libr.  VII. 
c.  26.  de  calculi  sectione)  fusius  jam  castigavit  errores,  ab  hujus  loci 
interpretibus  Heistero,  Bromfieldio,  Clossio,  Jo.  Bellio,  Palletta,  Chaus- 
siero,  Beclardo,  Turckio,  Dupuytreno  aliisque  commissos.  Quae  quidem 
notae  ab  111.  Kuhnio  verbis  non  minus  luculentis  et  elegantibus  ita  pro- 
latae sunt,  ut  omnino  ineptum  videatur,  hoc  loco  iterum  peccata  inter- 
pretum venerandissimorum  recensere.  Itaque  ex  illorum  sententiis  ea 
tantum,  quae  Kuhnius  aestimandissimus  non  satis  castigavit,  quaeque  ad 
rem  dijudicandam  prorsus  pertinere  mihi  videntur,  in  hujus  commenta- 
tionis decursu  aptis  locis  in  judicium  vocare  in  animo  est.  In  primis 
autem  interpretationem  et  explicationem  verborum  Celsi,  quae  mihi  aptis- 
sima visa  est,  quaeque  a reliquorum  sententia  longe  recedit,  virorum 
hujus  rei  gnarorum  atque  peritorum  judicio  olfere  institui,  quod  Kuhnius. 


qui  quam  diligenter  atque  egregie  recensuit  Celsi  de  calculi  sectione 
interpretes,  tam  caute  suam  de  hac  re  celavit  sententiam,  plane  omisit. 
De  variis  editionum  lectionibus  quidquam  proferre  eo  lubentius  omisi, 
quod  Leonardus  Targa  in  altera  Celsi  editione,  quae  Veronae  prodiit 
1805,  ex  Vaticano  codice,  omnibus  Mediceis  antiquiore,  ad  fidem  textum 
exhibuit  genuinum,  et  Kuhnius  ex  hac  editione,  in  Germania  hucusque 
perrara,  verba  Celsi  1.  c.  p.  195 — 200  accurate  adnotavit  et  quae  ad 
verba  et  sensum  spectant  docte  explicuit;  quem  igitur  sequendum  esse 
ratus  sum.  Quod  autem  ad  alios  locos  Celsi  nonnunquam  in  commenta- 
tione mea  laudandos  attinet,  sane  dolendum  est,  mihi  tantum  priori  edi- 
tione L.  Targae  Lugd.  Batavorum  1T85  curata  et  ab  G.  Matthia  lexico 
instructa  utendum  fuisse,  quum  recentiorem  nancisci  mihi  non  contigerit. 

Antequam  autem  rem  ipsam  aggrediar,  praestantissima  de  Celsi  li- 
thotomia scripta  commemorare  licebit: 

Valerii  Mavii  comment.  iu  Celsi  libr.  VII,  c.  26.  Vitebergae  1600  in  4.  in  Halleri 
biblioth.  chir.  T.  I.  p.  275  cit. 

L.  Heister , de  lithotomiae  Celsianae  praestantia  et  usu.  Helmstadii  1744  in  4.  Cen- 
sura h.  libelli  legitur  in  Halleri  disputat,  chir.  selectis. 

Bromfield,  Chirurgica l observations  and  Cases.  London  1773.  Vol.  II,  p.  218, 
366,  367  seq.  ins  Deutsche  iibersetzt  und  mit  einigen  Zusdtzen  vermehrt. 
Leipzig  1774  p.  387  etc. 

C.  Fr.  Clossii  Diss.  inaug.  sist.  Analecta  quaedam  ad  methodum  Lithotomiae  Celsia- 
nam.  Tubingae  1792.  4. 

Ploucquet  et  Riidiger,  De  praestantia  cystotomiae  Celsianae.  Tubingae  1808. 

Pierre  Morland , Propositions  sur  divers  objets  de  medecine.  Paris  1805.  (Chaus- 
sierium  et  Ribesium  in  hac  disputatione  sententiam  defendisse  inprimis,  coxas 
non  voce  lumbi  sed  v.  ischia  explicandas  esse , Richerandus  enarrat,  in  histoire 
des  progres  recens  de  la  Chirurgie.  Par.  1825.  8.  §.  16.  p.  82.) 

Beclard , Propositions  sur  quelques  points  de  medecine.  Paris  1813. 

,/o,  Bapt.  Pallettu , della  litolomia  Celsiana  in  Memoire  dell'  Instituto  nazion. 
Italiano.  To.  I,  Pa.  I.  p.  86  — 117. 

Jo.  Bell , The  principies  of  surgery , London  1815.  4.  Vol.  II.  p.  59  — 61. — 
v.  Frorieps  chirurg.  Kupfertafeln.  Weimar  1822,  XV.  Heft.  Taf.  LXXI. 
Sebast.  Ant.  Turei fc,  De  Vincision , pratiquee  par  Celse  dans  V operat,  de  la  taille 
chez  les  hommes.  Strasbourg , 1818  4.  (Recens,  in  Journal  complementaire 
du  dictionnaire  des  Sciences  medicales.  To.  III,  p.  184  et  185.) 

Delpech , de  Dupuytreni  interpretatione  lithotomiae  Celsianae  in  diario  gallico  nomi- 
nato Revue  medicale.  Aout  1824.  p.  181,  translatum  in  Frorieps  Notizen  J. 
1824.  Bd.  IX.  N.  3.  p.  41.  55. 

C.  G.  Kiihn , Comment.  in  Celsi  lib.  VII , c.  26.  De  calculi  sectione  Programm. 
I — IV.  Lipsiae  1822  et  1828.  renov.  et  aucta  in  ejus  opusc.  acad.  med.  et  phi- 
lolog.  Lipsiae  1828.  Vol.  I,  p.  191  seq. 


Interpretatio. 


Celsus  Libr.  VII,  c.  26  de  calculi  sectione,  §.  2.  p.  400  secun- 
dum primam  editionem  ab  L.  Targa  Lugd.  Batavorum  curatam,  ait: 

Cum  jam  eo  (ad  cervicem  vesicae)  venit  (calculus) , incidi  super 
vesicae  cervicem  juxta  anum  cutis  plaga  lunata  usque  ad  cervi- 
cem vesicae  debet , cornibus  ad  coxas  spectantibus  paullum  : deinde 
ea  parte , qua  resima  plaga  est ; etiamnum  sub  cute  altera  trans- 
versa plaga  facienda  est , qua  cervix  aperiatur ; donec  urinae 
iter  pateat  sic,  ut  plaga  paullo  major , quam  calculus  sit.  Etc. 

Etiamsi  negari  non  potest,  hanc  operationis  describendae  rationem 
prope  singularem  nec  non  elegantiorem  esse  laudandam,  neque  quis- 
quam dubitabit,  quin  nemo  aequalium  Celsi  in  his  haesitaverit;  attamen 
nostrorum  temporum  hominibus  quaedam  neque  accurate  neque  satis  per- 
spicue dicta  videri,  quicunque  hunc  Celsi  locum  investigaverit  facile  in- 
telliget. 

Qui  dicunt,  Celsum  praescripsisse,  una  tantum  plaga  cuncta  tegmi- 
na usque  ad  calculum  ipsum  esse  incidenda,  eum  Celsi  verba  accurate 
legisse  vix  crediderim.  *)  Hac  enim  ratione  accuratius  quam  fecit  auctor 

*)  Inter  quos  praecipue  Guidonus  Gauliacua  referendus  est , qui  falsam  illam  interpre- 
tationem ex  Antylli  reliquorumque  infimae  aetatis  auctorum  scriptis  propagavit  Celsique 
egregie  scripta  tantopere  corrupit.  Quae  quidem  inepta  interpretandi  ratio  inprimis  effecit, 
ut  apparatus  parvus  negligeretur. 

celeberrimus  scribi  haud  potest,  ita  ut  de  duplici  in  lithotomia  Celsiana 
incisione  facienda  (scilicet  altera  per  tegmina  communia  usque  ad  ve- 
sicae cervicem,  altera  deinde  per  cervicem  vesicae  usque  ad  calculum), 
ne  minima  quidem  dubitatio  remaneat  cuique  latinae  linguae  satis  perito. 
Itaque  ad  rem  bene  expediendam  has  incisiones  in  commentatione  mea 
seorsum  tractare  optimum  duxi. 


Caput  I. 

He  Incisione  externa . 

Ut  directio  incisionis  Lithotomiae  Celsianae  externae  recte  cogno- 
scatur, ante  omnia  disquirendum  est,  quomodo  explicanda  sint  verba: 
^plaga  lunata  juxta  anum  cornibus  ad  coxas  spectantibus  paullum 
incidi  debet  cutis. u 

Hujus  loci  interpretes  usque  ad  annum  1773  praepositionem  ,Juxtau 
per  apud , ad , neben , bei  explicuerunt,  atque  quoniam  Chirurgus,  qui 
primis  digitis  sinistrae  manus  intestino  recto  immissis  fixum  tenet  cal- 
culum in  vesicae  cervice,  dextra  manu  in  dextro  latere  perinaei  vix 
vel  difficillime  tantum  incidere  potest,  locum  incidendi  juxta  anum  recte 
in  sinistro  latere  perinaei  designarunt. 

Bromfieldius  tunc  temporis  primus  exstitit,  qui  voculam  juxta u 
sensu  latiori  idem  indicare  censuit,  quod  prope , quumque  arbi- 

traretur , coxas  significare  tubera  ossium  ischii , coactus  fuit , ut  juxta 
pro  supra  sumeret,  atque  plagam  lunatam  cornibus  ad  coxas  spectanti- 
bus. i.  e.  tubera  ossis  ischii,  supra  anum  per  raphen  fieri  juberet. 


9 


Auctor  ille  celeberrimus  1.  s.  1.  Vol.  II.  p.  218  ex  interpreta- 
tione sua  incisionem  externam  lithotomiae  Celsianae  his  verbis  describit: 

„T he  most  ancient  method  of  cutting  for  the  stone,  with  wliich  we  ure  acquainted 
is  described  with  great  accuracy  and  elegancy  hy  Celsus , who  makes  an  incisiori 
in  perinaeo  immediately  upon  the  stone,  though  not  in  the  same  direction  with 
jthat  which  is  noiv  made,  in  wliat  is  called  the  later al  operation:  for  in  one 
part  of  Celsus’s  direction , namely  thctt  for  maliing  the  first  wound  down  to 
the  neck  of  the  bladder,  he  appears  to  me  to  be  generally  missunderstood  by 
the  moderns.  He  says , lunated  incision  is  to  be  made  near  the  anus , down 

„to  the  neck  of  the  bladder , so  as  the  horns  of  the  incision  may  point  toivards 
„the  coxae;  and , from  the  bottom  of  the  wound  thus  made , where  it  is  narro - 
,,wer,  a second  incision  must  be  made  transverslyu  etc. 

Sub  finem  demum  ejusdem  libri  p.  369,  imagines  aeri  insculptas 
explicaturus  hanc  interpretationem  a prioribus  omnino  diversam  his  argu- 
mentis fulcire  studet: 

But  as  Celsus  by  coxae  certainly  meant  the  whole  of  the  ossa  innominata , 
I should  rather  suppose , that  the  cornua  of  the  lunated  wound  should  point 
towards  the  tubercula  of  the  ischia ; for  the  linife , by  passing  above  and 
on  each  side  of  the  anus,  would  thereby  avoid  wounding  the  intestinum  rectum , 
and  a very  considerable  wound  would  be  made  with  the  greatest  adyantage , 
in  respect  to  situation,  for  the  extraction  of  very  large  stone  etc. 

Post  Bromfieldium  Chaussierus,  Beclardus  et  Turckius  eandem  paene 
interpretationem  in  scriptis  supra  laudatis  protulerunt  demonstraturi,  in- 
cisionem transversalem  et  arcuatam  supra  anum  cornibus  ad  tubera  os- 
sium ischii  per  raphen  esse  instituendam. 

Paullo  post  Dupuytreno  quoque,  Bromfieldium  autem  omnino  praeter- 
eunti, contendere  placuit,  omnes  priores  interpretationes  hunc  Celsi  locum 

respicientes  penitus  rejiciendas  esse.  Vir  ille  celeberrimus  plus  aucto- 
ritate sua  quam  ullo  argumento  historico  critico  usus  probare  studuit, 
incisionem  transverse  supra  anum  raphen  penetrantem  solam  eam  esse, 
quam  Celsus  verbis  istis  exprimere  voluerit.  Quum  autem  praeterea  nova 
argumenta  sententiae  suae  Bupuytrenus  afferre  omiserit,  ea  quoque  sin- 
gulatim  refutare  non  possumus,  sed  universim  tantum  refellere  eum  de- 
bemus, parti m in  iis,  quae  contra  Bromfieldii  argumenta  dicemus,  partim 
quae  infra  ad  hanc  interpretationem  expellendam  in  universum  prolaturi 
sumus.  Idem  judicandum  est  et  de  Chaussieri,  Beclardi  et  Turckii  inter- 
pretandi ratione,  quae  plane  congruit  cum  sententia  Bromfieldii.  Monen- 
dum est,  me  de  externa  tantum  incisione  hoc  loco  loqui. 

Quae  autem  Bromfieldius  verbis  supra  allatis  protulit  argumenta 
ad  opinionem  suam  firmandam , iis  mea  opinione  haec  omnino  sunt  op- 
ponenda : 

1)  Dialectica  quidem  ratiocinatione  effici  non  potest,  eam  ob  caussam, 
quod  Celsus  ossa  innominata  coxas  nominet,  hac  voce  tubera  quoque 
ossium  iscliii  ab  eo  appellari. 

2)  Incisione  transversali  prope  vel  potius  supra  anum  medium  pe- 
rinaeum  transgrediente  laesio  intestini  recti  non  tutius  evitatur,  quam 
incisione  laterali, 

3)  Celsus  nec  de  incisione  externa  valde  ampla  perficienda,  nec  de 
calculis  permagnis  detrahendis  usquam  locutus  est.  Immo  contrarium  ex 
eo  conjiciendum  videtur,  quod  lithotomiam  in  pueris  tantum  novem  vel 
quatuordecim  annorum  instituendam  suadet,  ubi  calculi  majores  rarissime 
occurrere  solent. 

Praeterea  autem  ut  milii  quidem  videtur  contra  Bromfieldii,  Chaus- 

sieri,  Beclardi,  Turckii  denique  Dupuytreni  interpretationem  in  universum 
haec  fere  argumenta  sunt  proferenda: 

4)  Veteres  Chirurgi  laesiones  medii  perinaei,  quod  vocant  commissu- 
ram nosque  appellamus  raphen,  perniciosissimas,  immo  letales  eamque 
ab  causam  plane  evitandas  duxerunt. 

Cf.  Avicenna  (Secunda  pars  Gentilis  super  Tertio  Avie,  cum  supplementis  Jacobi  de 
partibus  Parisiensis  ac  Joannis  Mathei  de  gradi  mediolanensis  ubi  Gentilis  vel  bre- 
viter vel  tacite  pertransivit).  Sumptibus  Aloysii  de  Castello  Comensis:  nec  non 
Bartholomei  de  Morandis  Bergomensis  sociorum.  Anno  1511.  Can.  III.  Fen.  XIX. 
Tractatus  I.  Cap.  VII.  Folio  410b. 

Donec  descendat  lapis  ad  locum  apropinquiorem  ori  vesicae  et  studeat , ut  expel- 
latur lapis  taliter  ut  removeatur  a commissura  quantitate  unius  pili  et  cave  ne 
scindas  supra  commissuram  quoniam  est  malum.  Commissura  enim  est  locus  mor- 
talis. 

Haud  immemores  esse  debemus,  lithotomiam  Celsianam  sine  specillo 
canaliculato  instituendam  et  calculum  cum  vesicae  cervice  atque  urethra 
digitis  ano  immissis  in  perinaeum  deprimendum  esse,  quamobrem  quis- 
que rei  satis  peritus  intelliget,  bulbum  urethrae  incisione  supra  anum 
raphen  transverse  dissecante  non  solum  facillime  laedi  sed  vel  penitus 
dissecari  posse.  Immo  vero  contendi  potest,  hanc  bulbi  urethrae  laesionem 
vix  esse  evitandam. 

5)  Scriptores,  qui  proximi  Celsum  sequuti  sunt  quique  ex  scriptis 
ejus  non  minus  hauserunt  quam  ore  hominum  propagata  acceperunt,  velut 
Paulus  Aegineta  et  Albucasis , sinistro  perinaei  latere  juxta  raphen 
incidere  distinctis  verbis  suadent. 

Cf.  Pauli  Aeginetae  totius  rei  medicae  Libr.  VII»  per  Joannum  Cornarium  medicum 
Physicum  scripti.  Basileae  1556.  p.  231. 

Nos  autem  accepto  instrumento  excidendis  calculis  idoneo,  inter  sedem  et  testes, 
non  juxta  medium  interfemineum , sed  ad  alteram  partem,  ad  sinistram  natem, 

B 2 

obliquam  sectionem  faciemus,  in  ipsum  occurrentem  lapidem  secantes,  ita  ut  sectio 
extrinsecus  amplitudinem  habeat,  intrinsecus  autem  non  amplius,  quam  ut  lapis 
per  ipsam  excidere  possit. 

llbucasis  de  Chirurgia.  Arabice  et  latine.  Cura  Jgannis  Channing.  Oxonii  1778 
Lib.  II.  Sect.  LX.  p.  285. 

Et  incidas  in  interstitio  quod  est  inter  anum  et  testiculos  non  in  medio , sed  ad 
latus  sinistrae  clunis;  et  sit  sectio  super  ipsum  calculum  (in  ano  restet  digitus  tuus): 
et  tu  premendo  adigas  calculum  extrorsum.  Et  fiat  sectio  (altera)  transversa,  ut 
sit  sectio  externe  ampla,  interne  arcta,  ad  eam  mensuram,  ut  exeat  calculus  ex  eo ; 
non  major  sit. 

6)  Credendum  est,  Celsum,  si  incidi  voluisset  hunc  locum,  cujus 
laesionem  veteres  letalem  putavere,  sine  dubio  accuratius  incisionem  il- 
lam per  commissuram  perinaei  inusitatam  et  valde  formidatam  descri- 
pturum, neque  ambigue  interpretanda  vocula  ^ juxta u , sed  potius  per- 
spicuo vocabulo  „supra‘6  usurum  fuisse. 

7)  Celsus  non  praescripsit,  cornua  plagae  lunatae  plane  i.  e.  omni- 
no, perspicue  ad  coxas  dirigenda  esse,  sed  multo  magis  distinctis  ver- 
bis ita  incidi  jubet,  ut  cornua  plagae  lunatae  paullum  tantum  ad  co- 
xas spectent.  Quam  ob  rem  mihi  quoque  persuasum  habeo,  verbo  paul- 
lum praesertim  obliquam  incisionis  directionem  explicandam  esse,  quod 
postea  demonstraturus  sum. 

8)  Denique  ex  analogia  conjicere  licet,  incisionem  externam  in  li- 
thotomia puerorum  a sinistro  perinaei  latere  institutam  esse,  quoniam 
Celsus  in  virginibus  hoc  loco  eam  perfici  distinctis  verbis  praescribit 
Lib.  VII.  C.  XXVI.  4.  p.  405  ubi  ait: 

Tum,  virgini  quidem,  sub  ima  sinisteriore  ora  incidendum  est. 

Quum  autem  diversae  notiones,  quas  auctores  verbo  vcoxa“  inesse 
crediderunt,  sine  dubio  permultum  ad  opiniones  de  directione  incisionis 

externae  diversas  excitandas  valuerint , haud  alienum  puto  a consilio, 
quod  in  hac  commentatione  mihi  proposui,  rectam  atque  congruam  verhi 
coxa  notionem  si  fieri  potest  exponere.  Mea  quidem  sententia  ex  va- 
riis Celsi  locis  cum  nostro  comparatis,  ubi  eodem  vocabulo  usus  est, 
et  ex  totius  enunciationis  sensu  ipso  recta  hujus  verbi  interpretatio 
inveniri  potest. 

Planissime  et  disertis  verbis  ostendit  notionem  generalem  hujus  vo- 
cabuli Lib.  VIII,  C.  1.  extr.  p.  425: 

Ima  vero  spina  in  coxarum  osse  desidit,  quod  transversum  longeque  valentissimum, 
vulvam,  vesicam,  rectum  intestinum  tuetur,  idque  ab  exteriore  parte  gibbum,  ad 
spinam  resupinatum,  a lateribus,  id  est,  in  ipsis  coxis  sinus  rotundos  habet:  a qui- 
bus oritur  os,  quod  pectinem  vocant,  idque  subter  intestina  sub  pube  transversum 
ventrem  firmat  rectius  in  viris , recurvatum  magis  in  exteriora  in  foeminis , ne  par- 
tum prohibeat.  Inde  femina  oriuntur , quorum  capita  rotundiora  etiam  quam  hu- 
merorum sunt,  cum  illa  ex  caeteris  rotundissima  sint.  Infra  vero  duos  processus  a 
priore  et  a posteriore  parte  habent.  Dein  dura  et  medullosa  et  ab  exteriore  parte 
gibba : rursus  ab  inferioribus  quoque  capitibus  intumescunt.  Superiora  in  sinus  co- 

xae, sicut  humeri  in  ea  ossa,  quae  scapularum  sunt , conjiciuntur , tum  infra  intror- 
sus leniter  tendunt,  qno  aequalius  superiora  membra  sustineant. 

Ex  hac  descriptione  elucet,  Celsum  hoc  loco  vocula  coxa  id  de- 
signasse, quod  nos  pelvim  appellamus. 

Porro  Lib.  VIII.  C.  10.  §.  5.  p.  451,  ubi  de  crurum  femorumque 
fractorum  curatione  agitur,  legimus : 

Essp  etiam  is  (canalis)  debet  a planta,  si  crus  fractum  est , circa  poplitem : si  femur, 
usque  ad  coxam : si  juxta  superius  caput  femoris,  sic  ut  ipsa  quoque  ei  (in  eo)  coxa  sit. 

Hoc  loco  Celsus  verbo  coxa  nates  designasse  mihi  videtur.  Ju- 
bet enim  his  verbis  canalem,  i.  e.  ferulam  excavatam,  in  fractura  colli 
capitis  femoris  tam  longam  applicari,  ut  nates  ab  ea  recipiatur. 

Porro  Lib.  II.  Cap.  7.  p.  45  ait: 

Coxaeque  dolores  manent, 

quo  loco  sine  dubio  os  sacrum  vel  regionem  sacro-lumbalem  hoc  verbo 
complectitur. 

JLibr.  IV.  Cap.  1.  p.  147  legitur: 

Ipsa  autem  ilia  inter  coxas  et  pubem  imo  ventre  posita  sunt. 

Quibus  elucet,  ossa  ilium  coxas  nominari. 

Lib.  IV.  Cap.  20.  §.  1.  p.  186.  articulatio  femoris  in  acetabulo 
pelvis  hac  voce  significatur,  legimus  enim  hoc  loco: 

Intra  haec  etiam  perfricare  coxas  poplites  oportet. 

JLub.  VII.  C.  26.  §.  2.  p.  398.  loco  proxime  cum  verbis  hac  com- 
mentatione praesertim  interpretandis  cohaerenti  eamque  ob  causam  gra- 
vissimo ait  Celsus: 

Homo  praevalens  et  peritus  in  sedili  alto  considit,  supinumque  eum  et  aversum,  super 
genua  sua  coxis  ejus  collocatis , comprehendit;  reductisque  ejus  cruribus,  ipsum  quo- 
que jubet,  manibus  ad  suos  poplites  datis,  eos,  quam  maxime  possit,  attrahere,  si- 
niulque  ipse  sic  eos  continet. 

Hinc  sine  dubio  voce  coxae  nates  designatae  sunt,  etiamsi  enim 
sensu  strictiore  in  tuberibus  ossium  ischii  considimus,  attamen  sensu 
latiore  in  natibus  quoque  sedemus.  Ceteroquin  cuique  rei  perito  satis 
certo  patebit,  Celsum  hoc  loco  voce  coxae  tubera  ossium  ischii  commode 
indicare  non  posse: 

1)  quoniam  Chirurgus  perinaeum  aegroti,  qui  in  tuberibus  ossium 
ischii  considit,  incidere  omnino  nequit,  atque 

2)  quia  aegrotus  situm  supra  praescriptum  obtinens  trunco  supinato 
reductisque  cruribus  in  tuberibus  ossium  ischii  plane  considere  non 
potest,  sed  potius  in  posterioribus  natium  partibus  acquiescere  debet. 

Praeterea  huic  interpretationi  aliquid  momenti  ex  eo  accedere  vi- 
detur, quod  Celsus  voce  natis  sive  nates  nusquam  utitur,  sed  potius 
partes,  in  quibus  sedent  homines,  coxas  appellat. 

Ex  locis  supra  commemoratis  apparet,  Celsum  voculam  coxa  mox 
sensu  latiore  pro  pelvi  et  natibus,  mox  arctiore  pro  aliqua  pelvis  parte 
velut  pro  osse  ischii,  ilium,  sacro,  vel  pro  femoris  in  acetabulo  articu- 
latione adhibuisse.  Ex  descripto  autem  situ  aegroti,  qui  ob  calculum  ve- 
sicae secandus  est,  patet,  quod  demonstrasse  mihi  videor,  loco  nobis 
interpretando  voce  coxae  indicari  nates . 

Quibus  concessis  efficitur,  fines  incisionis  lunatae  versus  ambas 
nates,  in  situ  aegroti  supra  descripto  prominentes,  vergere  debere.  Quum 
autem  Celsus  distincte  dixerit,  plagam  lunatam  juxta  anum  cornibus  paul- 
lum  tantum  ad  coxas  spectantibus  incidi  debere ; nequaquam  intelligenda 
est  incisionis  directio  transversaria,  sed  potius  obliqua,  ita  ut  fines  vel 
cornua  ejus  ex  altera  parte  sursum,  ex  altera  autem  deorsum  nates 
spectent. 

Quod  attinet  ad  lunatam  incisionis  formam,  haec  duplici  ratione 
explicari  potest:  Primo  enim  ratiocinari  possumus,  Celsum  indicare  vo- 
luisse incisionem  infundibulo  similem,  in  mediis  cornibus  profundiorem, 
ita  ut  intrinsecus  excavata  vel  semilunata  evadat  sensu  latiore. 

Deinde  ad  directionem  externam  tantum  lunata  plagae  forma  re- 
ferri potest,  quemadmodum  illa  juxta  anum  extrinsecus  in  perinaeo  in- 
stituenda est  nulla  illius  altitudinis  ratione  habita. 

Quamvis  secundum  variantem  lectionem  librorum  vulgarium  Codi- 
cisque Palavicini,  qui  legunt:  deinde  ea  parte,  qua  strictior  ima  plaga 
est,  concludendum  esset,  incisionem  externam  in  omnibus  suis  partibus 
non  aeque  profundam,  sed  potius  in  medio  finibus  altiorem  vel  profunr 

diorem,  I.  e.  infundibulo  similem,  instituendam  esse;  attamen  praeferenda 
mihi  videtur  cum  L.  Targa  et  C.  L.  Kuhnio  melior  lectio  Codicis  Me- 
dicei  reliquis  vetustioris: 

Ea  parte,  qua  resima  plaga  est  etc. 

et  censeo,  Celsum  formam  incisionis  externae  lunatam  tantum  quoad  pe- 
rinaei superficiem  spectat  intelligi  voluisse  atque  distincte  hanc  indicasse 
verbis : 

Juxta  anum  plaga  lunata  cornibus  ad  coxas  spectantibus  paullum. 

Particula  juxta  hoc  loco  vicinitatem  et  substantivi  cui  adjicitur 
directionem  vel  formam  exprimere  atque  idem  significare  mihi  videtur, 
quod  nos  dicimus  vernacule  daran  vorbei , daran  hin , quo  sensu  e. 
gr.  invenitur  etiam  apud 

Caes.  bell.  civ.  I,  16:  , .juxta  murum  castra  posuit.41  Virg.  Aen.  III,  506:  „vicina 

Ceraunia  juxta. “ Nep.  Attic.  c.  22 : , .juxta  viam  Appiam  etc.“ 

Plaga  igitur  lunata  juxta  anum  talem  habebit  directionem,  ut  con- 
cavum ejus  latus  ad  orificium  ani  conversum  sit.  Non  solum  ex  argu- 
mentis, quae  verbis  insunt,  quum  particula  juxta  propinquitatis  notionem 
complectatur,  sed  ex  anatomica  quoque  ratione,  quum  incisione  non  nimis 
ab  ano  remota  arteria  pudenda  atque  transversa  perinaei  illaesa  maneat, 
concludere  possumus,  hanc  incisionem  externam  neque  loco  nimis  alto 
supra  anum  initium  cepisse,  neque  partes  externas,  i.  e.  ramum  ascen- 
dentem ossis  ischii  et  descendentem  ossis  pubis,  petiisse;  sed  potius 
eadem  circiter  distantia  ab  ano  factam  esse  videri,  qua  sectio  lateralis 
fieri  solet.  Laesio  intestini  recti  in  Lithotomia  Celsiana  minus  timenda 
est  quam  in  sectione  laterali,  quum  cervix  vesicae  cum  calculo,  digitis 
sinistrae  Chirurgi  manus  in  perinaeum  deorsum  depressa  atque  detrusa, 
intestinum  rectum,  pone  illam  situm,  quodammodo  tueatur. 


Quodsi  vero  interpretatio,  quam  hucusque  argumentis  firmare  cona- 
tus sum,  in  sinistra  perinaei  parte  prope  anum  incisionem  lunatam  cor- 
nibus ad  coxas  vel  nates  paullum  spectantibus  faciendam  esse,  recta  at- 
que probabilis  apparet ; simul  etiam  conjiciendum  est  hujus  plagae  luna- 
tae concavam  partem  anum  versus,  convexam  autem  versus  ramum 
ascendentem  ossis  ischii  et  descendentem  ossis  pubis  conversam  esse 
debere ; plaga  enim  lunata  contrario  modo  facta  cornibus  ad  unam  tan- 
tum coxam , sinistram  scilicet,  non  ad  ambas  coxas  vel  nates,  spe- 
ctaret, quod  Celsus  expressis  verbis  praecepit. 

Quod  Clossius  omnino  neglexisse  eamque  ob  causam  hac  in  re 
plane  errasse  mihi  videtur.  Ait  enim  in  Dissert.  supra  citata  p.  21 : 

Ipse  etiam  Celsus  (hanc)  plagae  directionem  indicavit,  quum  praecipit,  cornua  plagae 
lunatae  ad  coxas,  h.  e.  ad  eam  pelvis  regionem,  ubi  acetabula  sunt,  esse  dirigenda. 
Ad-  dextri  vero  acetabub  regionem  cornua  plagae  lunatae  et  obliquae  spectare  non 
potuisse,  re  ipsa  patet,  verum  ad  sinistri  acetabuli  regionem , convexa  parte  anum, 
concava  vera  ramum  descendentem  ossis  pubis  et  ascendentem  ossis  ischii  versus. 

Praeterea  etiam  auctor  ille  venerandissimus  in  errore  versatur  dum 
coxas  voce  acetabula  eam  ab  causam  interpretatur,  quod  Ceis.  Libr.  VIII. 
C.  I.  dixerit: 

Superiora  (femorum)  capita  in  sinus  coxae,  sicut  humeri  in  ea  ossa,  quae  scapu- 
larum sunt,  conjiciuntur. 

Celsus  enim  hoc  loco  acetabula  distincte  sinus  appellat,  et  sinus  coxae 
partem  tantum  coxarum,  non  coxas  ipsas  significant. 

Cum  autem  percunctamur , qua  de  causa  Celsus  non  rectam  obli- 
que perinaeum  dissecantem  incisionem,  sed  potius  lunatam  vel  curvatam 
plagam  fieri  jusserit,  statim  sese  offert  argumentum  haud  leve,  quod  in- 
cisio arcuata  in  perinaei  spatio  arctiori  majus  efficit  vulnus  quam  plaga 

recta.  Arcus  enim  segmenti  in  circulo  semper  major  est  chorda  ejus- 
dem segmenti.  Itaque  et  incisio  externa  ex  Celsi  praecepto  arcuata  fa- 
cta majus  vulneris  externi  spatium  praebet  calculique  extractionem  ex- 
peditiorem reddit,  quam  quae  post  eum  tentata  est  recta  linea  incisio. 

Quamvis  methodus  calculi  vesicalis  secandi,  quam  Le  Cat  exercuit, 
ceteris  momentis  valde  differat  ab  Lithotomia  Celsiana,  tamen  incisionem 
externam  simili  ratione  Chirurgus  ille  celeberrimus  fecisse  videtur.  Cf. 
Parallele  de  la  taille  laterale  de  Mr.  Le  Cat  avec  celle  du  litho- 
tome  cache  p.  41: 

Je  termine  (Vineision)  obliquement  sur  la  fesse  gauche , au  dessous  et  en  dedans 
de  la  tuberosite  de  Viscluon , par  une  ligne  un  p eu  courbe , dont  la  concavite  re- 
garde  un  peu  Vanus. 

Incisio  externa,  qualem  equidem  Celsi  verbis  inesse  statui  idque 
argumentis  anatomicis  et  ex  arte  grammatica  et  critica  petitis  confir- 
mavi, si  incidendi  locum  et  directionem  accuratius  demonstrare  licet,  hac 
ratione  instituenda  erit. 

Sub  urethrae  bulbo  y octo  vel  duodecim  lineas  supra  anum  incida- 
tur in  loco  sinistrae  perinaei  partis  duas  a ei  tres  lineas  a raphe  di- 
stante, eaque  incisio  linea  paullum  arcuata  producatur  supra  extubera- 
tionem, quam  calculus  depressus  in  perinaeo  efficit,  usque  ad  mediam 
lineam  quam  a tubere  ossis  ischii  sinistri  usque  ad  orificium  ani  ductam 
tibi  fingas,  ita  ut  concava  ejus  pars  versus  anum,  convexa  autem  Arer- 
sus  ramum  descendentem  ossis  pubis  et  ascendentem  ossis  ischii  por- 
rigatur et  cornu  ejus  superius  paullum  ad  natem  dextram,  biferius  au- 
tem ad  natem  sinistram  spectet. 

Hac  incisione  separantur  cutis,  fascia  perinaealis,  musculus  trans- 
versus perbiaei  et  musculi  levatoris  ani  pars  anterior  et  fortasse  rami 

musculares  arteriae  pudendae  communis,  in  vulneris  fundo  cervix  vesi- 
cae et  pars  prostatica  urethrae  denudatae  et  deorsum  depressae  sen- 
tiri possunt,  vulnus  externum,  hac  ratione  factum,  ad  calculos  extrahen- 
dos satis  amplum  redditur,  neque  Celsi  praescripta: 

Incidi  super  vesicae  cervicem  juxta  anum  cutis  plaga  lunata  usque  ad  cervicem  vesicae 
debet,  cornibus  ad  coxas  spectantibus  paullum: 

— corrumpuntur. 

Caput  II. 

De  plaga  interna . 

Quum  Celsus  verbis  distinctis  dicat: 

Cutis  incidi  debet  usque  ad  cervicem  vesicae, 

et  in  describenda  operatione  pergat  his  verbis : 

Deinde  ea  parte,  qua  resima  plaga  est,  etiamnum  sub  cute  altera  transversa  plaga 
facienda  est,  qua  cervix  aperiatur  donec  urinae  iter  pateat  ctc. ; 

nemo  sane  dubitare  potest,  quin  duae  plagae  secundum  Celsi  praecepta 
faciendae  sint,  altera  nempe  lunata  cutem  tantum  penetrans,  altera  trans- 
versa sub  cute  in  vesicae  cervicem  ipsam  urethramque. 

In  majorem  difficultatem  incidimus,  ubi  quaerimus:  quaenam  fue- 

rit directio  vel  quaenam  ratio  inter  hanc  internam  plagam  et  ex- 
ternam intercedat ; et  qua  ratione  cervix  vesicae  usque  ad  urethram 
sit  aperienda? 

Primum  de  directione  qualem  altera  plaga  habere  debet  versus 
priorem,  deinde  de  cervicis  vesicae  ipsius  aperiendae  ratione  disse- 


remus. 

I.  Directio  alterius  plagae  versus  priorem  mea  quidem  sententia 
verbis : 

Ea  parte,  qua  resima  plaga  est  etiamnum  sub  cute  altera  transversa  plaga  facienda 
est  etc. 

explicari  debet. 

Adjectivum  resimus  idem  quod  concavus,  recurvus,  retusus  signi- 
ficat. Itaque  incisio  altera  in  ea  parte  externae  plagae  sub  cute  inci- 
pere debet,  ubi  haec  retusa,  recurva  vel  concava  est.  Quod  punctum 
in  media  linea  semilunata  circiter  quaerendum  esse  milii  videtur,  quum 
ibi  linea  recurvetur  vel  concava  reddatur.  Quamobrem  ita  statuo,  alte- 
ram transversam  plagam  paene  in  media  plaga  lunata  ejusque  concava 
parte  incepisse. 

Quamvis  lectionem  vresimau,  quam  Morgagnus,  Targa  et  Kiihoius 
vetustissimam  aliis  praetulerunt,  pro  optima  habeam,  tamen  reliquas  plane 
praeterire  nolo.  Vulgati  libri  legunt  qua  strictior , alii  codices  qua  stra- 
gesima  plaga  est . — Strictior  autem  est  plaga  in  ea  parte,  ubi  altior 
penetravit,  i.  e.  plerumque  in  media,  itaque  hac  variante  lectione  fere 
idem  significaretur,  quod  vocula  resima  exprimitur.  Adjectivum  strage - 
simus  nusquam,  ne  in  Forcellini  quidem  lexico,  neque  in  ejusdem  ap- 
pendice vocabulorum  barbarorum  reperire  potui.  Sine  dubio  autem  ex 
substantivo  strages  factum  est  et  idem  quod  prostratus,  dejectus,  sub- 
versus significat.  Quibus  apparet,  hanc  quoque  pessimam  lectionem  de- 
monstrare, alteram  plagam  ab  ea  parte  prioris  incipere  debere,  qua 
haec  deorsum  sese  subvertit,  i.  e.  in  media  paene  linea  arcuata.  Post- 
quam initium  alterius  plagae  designavimus,  quaerendum  est,  utrum  haec 
altera  transversa  plaga  ad  dextram  an  ad  sinistram  perinaei  regionem 
perducenda  sit?  Cui  quaestioni  verba: 

Q™  cervix  aperiatur  donec  urinae  iter  pateat  ^ 

inservire  videntur.  Cervix  vesicae  digitis  ano  immissis  in  sinistram  pe- 
rinaei partem,  ubi  fundus  vulneris  externi  est,  deprimitur 5 urethra  au- 
tem a cervice  vesicae  oblique  ad  dextrum  latus,  ubi  arcui  ossium 
pubis  affixa  est,  sese  convertit.  Quo  efficitur,  incisionem  qua  cervix  vesi- 
cae et  urethra  aperiuntur,  ab  sinistro  latere  ad  dextrum  perducendam 
esse.  Ratio  igitur  inter  incisionem  internam  et  externam  circiter  eadem 
intercedere  debebit,  quae  inter  chordae  partem  et  ejusdem  arcum. 

Quum  autem  Celsus  disertis  verbis  dicat,  alterius  plagae  directio- 
nem transversam,  prioris  autem  lunatam  esse  debere;  ex  mea  sententia 
concludendum  est,  priorem  incisionem  non  transverse,  sed  potius  obli- 
que perficiendam  esse:  quoniam  vix  credendum  est,  scriptorem  tam  per- 
spicuum, qualis  Celsus  est,  id  altero  demum  loco  indicasse,  quod  de 
primo  loco  intelligi  votuerit.  Ceteroquin  inteUigi  vix  potest,  quomodo  in 
resima  seu  concava  parte  plagae  lunatae,  quae  transverse  perinaeum 
dissecat,  alia  transversa  plaga  duci  possit? 

Quum  jam  alterius  transversae  plagae  directionem  versus  lunatam 
ex  Celsi  verbis  recte  indicasse  mihi  videar,  reliquum  est,  ut  ostendam 

II.  qua  ratione  vesicae  cervix  ipsa  aperienda  sit , utrum  dire- 
ctione transversaria  an  longitudinali ? 

Qui  olim  de  Lithotomia  Celsiana  scripsere,  incisionis  in  vesicae 
cervice  faciendae  directionem  accuratius  describere  aut  omiserunt,  aut 
ad  modum  Antylli  una  eademque  plaga  partes  externas  et  internas  dis- 
secandas esse  praeceperunt.  Bromfieldius  ipse  nec  verbis  neque  in  ima- 
gine aeri  insculpta  et  libro  supra  citato  adjecta  conditionem  hujus  inci- 
sionis internae  perspicue  notavit.  Ait  enim  p.  369  1.  c. 

A second  ineision  to  be  made  transversely , by  ivhich  the  neek  of  the  bladder 
is  to  be  opened; 

e quibus  conjiciendum  est,  eum  directione  transversaria  vesicae  cervi- 
cem dissecasse ; attamen  p.  370  ejusdem  libri,  ubi  de  disquisitione  ana- 
tomica partium  discissarum  agit,  eandem  distincte  depingit  longitudina- 
lem his  verbis: 

The  urethra  was  opened  in  its  membranous  part , on  the  left  side , 
Jrom  the  posterior  extr  emity  of  the  bulb , to  the  anterior 
point  of  the  prostate  gl  an  d. 

Priore  autem  loco,  p.  219,  ubi  item  de  harum  ambarum  incisionem 
directione  disserit,  haec  verba  leguntur: 

These  two  tvounds  make  a kind  of  imperfect  cruciat  ineision , as  may  appear  to 
any  one  who  considers  the  posture  the  patient  to  be  cut  is  put  into  by  Celsus's 
direction ; 

quibus  locis  inter  se  comparatis  elucet,  Bromfieldium  directionem  alte- 
rius plagae  ad  primam  atque  ad  vesicae  cervicem  aut  non  satis  per- 
spicue mente  perpendisse,  aut  certe  non  satis  distincte  descripsisse.  Si 
enim  cervix  vesicae  digitis  ano  immissis  in  perinaeum  medium,  scilicet 
in  fundum  vulneris  lunati,  raphen  transverse  penetrantis,  recta  linea 
•deorsum  deprimitur,  necesse  est,  ut  urethra,  musculis  Wilsoni  arcui 
ossium  pubis  affixa,  ante  vesicae  cervicem  collocata  sit  atque  per  inci- 
sionem transversam  prius  omnino  perscindatur  quam  culter  vesicae  cer- 
vicem attingere  possit.  Praeterea  incisione  hac  ratione  facta  semper  an- 
terior non  posterior  vesicae  cervicis  paries  dissecatur.  Denique  illud 
vituperandum  est,  quod  Bromfieldio  placuerit  pejor  varians  lectio: 

Qua  strictior  ima  plaga  est, 

qua  utuntur  vulgati  libri  atque  sensus  loci  obscurior  quam  clarior  red- 
ditur. 

Francogalli  Chaus  sieras,  Beclardus,  Turckius  et  Dupuytrenus  opi- 
niones- suas  de  hac  loci  interpretandi  parte  distinctius  quidem  exposue- 
runt et  perspicuis  verbis  ita  commentati  sunt,  ut  collum,  vesicae  trans- 
verse incidendum  esse  dicerent,  attamen,  quod  dolendum  est,  argumenta 
sufficientia  afferre  omiserunt. 

Ego  autem  non  solum  contrariam  sententiam  propono,  sed  etiam 
argumentis  anatomicis  et  ex  arte  grammatica  et  critica  petitis  confirmare 
conabor. 

De  sectione  bilaterali,  quae  ab  illis  recens  excogitata  atque  sen- 
sim magis  exculta  est,  hoc  loco  eam  ob  causam  nil  proferam,  quo- 
niam utpote  nova  omnino  calculum  secandi  methodus,  ad  rem  non  per- 
tinet. 

Ex  ipsis  Celsi  verbis , et  ex  positione  colli  vesicae  urethraeque 
in  plagae  externae  fundo,  qualis  in  sinistra  perinaei  parte  evadit,  de- 
monstraturus sum,  directionem  alterius  plagae  transversam  non  ad 
vesicae  cervicem , sed  tantum  ad  directionem  primae  plagae  obliquam 
spectare. 

1)  Quod  ad  priorem  attinet  rationem,  maximi  momenti  esse  videtur 
ut  recte  interpretemur  verba: 

Qua  cervix  aperiatur  donec  urinae  iter  pateat, 

quae  a plurimis  interpretibus  falso,  velut  a Bromfieldio  (qui  iter  uri- 
nae falso  omnino  intelligit  urinae  effluvium  sive  profluvium,  cf.  1.  c. 

p.  218: 

4 second  incisiori  must  be  made  transversely , by which  the  neck  of  the  bladder 

is  to  be  opened , and  a passag  e made  for  the  urine), 

ab  aliis  omnino  non  explicata  sunt.  Urinae  iter  apud  Celsum  idem  est, 
quod  nos  vocula  urethra  designamus.  Cf.  Lil>.  IV.  C.  1: 

Tuin  in  masculis  iter  urinae  spatiosius  et  compressius  a cervice  hujus  (vesicae)  de- 
scendit ad  colem : in  foeminis  brevius  et  plenius  super  vulvae  cervicem  se  ostendit. 

Celsus  igitur  verbis  supra  allatis  postulat,  ut  incisione,  sub  cute  ea  parte 
qua  externa  et  lunata  plaga  resima  est  transversa  facta,  cervix  vesicae 
usque  ad  urethram  aperiatur,  vel  ut  cervix  et  urethra  aperiantur. 

Quod  duplici  ratione  perfici  potest,  nempe,  vel  ea  parte  ubi  cervix 
vesicae  transit  in  urethram  incisione  transversa  cervix  et  urethra  simul 
aperiendae  sunt,  vel  incisio  longitudinalis  in  vesicae  cervicem  ita  pro- 
ducenda est,  ut  urethra  aperiatur.  Quam  alteram  interpretationem  pro- 
pter particulam  donec , a Celso  tam  circumspecte  hoc  loco  adhibitam, 
quam  hucusque  ab  interpretibus  omnino  neglectam,  solam  rectam  esse 
censeo. 

Donec  cum  Conjunctivo  idem  est  quod  tamdiu  donec , so  lange 
im , tam  longe  donec , so  weit  bis ; itaque  haec  particula  hoc  loco  et 
temporis  et  directionis  incidendi  spatium  designare  mihi  videtur, 
quo  opus  esi  ad  cervicem  vesicae  atque  urethram  satis  aperien- 
dam, 

Si  autem  Celsus  vesicae  cervicem  ea  parte,  qua  exoritur  urethra, 
transversa  incisione  incidi  voluisset,  omnino  supervacanea  addita  esset 
particula  donec , quoniam  tunc  nec  de  temporis  nec  de  directionis  inci- 
dendi spatio  quidquam  disserendum  esset,  quum  vel  minima  incisione  utra- 
que, urethra  et  cervix  vesicae,  statim  aperiri  possit.  Deinde  haud  ne- 
gligendum  est,  parvam  tantum  incisionem  transversam  hoc  loco  fieri 
posse,  nisi  urethram  plane  abscindi  vel  vasa  deferentia  cum  vesiculis 
seminalibus  utriusque  lateris  dissecari  velis.  Incisio  contra  longitudina- 
lis cervicis  vesicae  urethraeque , vel  incisio,  quae  incipit  a cervice  ve- 
sicae et  protrahitur  ad  urethram,  non  solum  satis  ampla  reddi,  sed  ita 

quoque  perfici  potest,  ut  vasa  deferentia  vei  vesiculae  seminales  inte- 
gra maneant,  quoniam  media  inter  haec  vel  recta  vel  paullum  obliqua  linea 
cervicem  urethramque  secare  possumus.  Ejusmodi  enim  incisio  semper 
si  cervicem  vesicae  urethramque  spectas  longitudinalem  vel  paululum 
obliquam  directionem  eique  similem  praebere  debet,  quam  observamus 
in  sectione  laterali.  In  sectione  laterali  incidere  incipimus  ab  urethra  et 
usque  ad  vesicae  collum  pergimus;  contra  secundum  Celsi  praecepta  e 
contrario  fit  incisio,  quum  incipiat  a cervice  atque  producatur  ad  urethram. 
Quae  secandi  diversitas  ex  reliquarum  harum  methodorum  diversitate  expli- 
canda videtur:  nam  in  sectione  laterali  cultrum  tute  movemus  in  specilli 
sulco,  apparatu  parvo  autem  partes  calculum  obtegentes  atque  deorsum 
depressae,  specillo  canaliculato  non  interposito,  separandae  sunt,  itaque 
eo  loco  primum  incidendum  est,  ubi  calculus  exstat,  i.  e.  in  cervice  vesicae. 

2)  Ex  positione  vesicae  cervicis  urethraeque  aperiendae  patere 
puto,  incisione  altera  sub  cute  facienda  transversa,  qua  ad  primam  plagam 
spectat,  cervicem  vesicae  atque  urethrae  posteriorem  partem  obliqua 
directione  dissecandam  esse. 

Pars  urethrae  membranacea  musculo  Wilsoni  arcui  ossium  pu- 
bis, itaque  in  perinaeo  medio  atque  superiori  affixa  est,  cervix  au- 
tem vesicae  et  pars  urethrae  prostatica , in  situ  normali  pone  arcum 
ossium  pubis  sensim  emergentes,  digitis  ano  immissis  quantum  fieri  pot- 
est cum  calculo  in  sinistram  perinaei  partem  deprimuntur , ita  ut 
arcu  ossium  pubis  depressiores  collocatae  sint , atque  obliquam  di- 
rectionem ab  sinistro  perinaei  latere  ad  dextrum  obtineant. 

Quam  positionem  partis  prostaticae  urethrae  cervicisque  vesicae 
arcu  ossium  pubis  profundiorem  situs  aegroti  cruribus  reductis  supina- 
tus sine  dubio  valde  adjuvat. 

D 

Si  autem  Chirurgus  partibus  sic  collocatis  incisionem  transversam 
ex  ea  parte  plagae  lunatae,  ubi  haec  resima  est,  ab  sinistro  perinaei 
latere  ad  dextrum  ducit,  qua  cervix  vesicae  et  urethra  dissecantur,  ne- 
ces se  est,  ut  has  ah  inferiore  et  sinistra  parte  ad  longitudinem 
aperiat . Hac  incisione  transversa  cervix  vesicae  a fine  suo  partem 
prostaticam  urethrae  spectante  atque  pars  prostatica  urethrae  simul  cum 
glandula  prostata  ipsa  dissecantur  in  inferiore  et  sinistra  parte  directione 
longitudinali  vel  paullum  obliqua.  Itaque  fere  idem  vulnus  exoritur,  quod 
sectione  laterali  efficitur. 

Pro  mea  quidem  sententia  haec  per  digitos  deorsum  prementes 
mutata  partium  positio  praecipue  spectanda  est  ad  rectam  plagae  inter- 
nae conditionem  dijudicandam,  quod  autem  hucusque  ab  interpretibus  fere 
plane  neglectum  est,  unde  omnes  illorum  errores  atque  controversiae 
non  solum  deducendae  sed  et  dirimendae  videntur.  Celsum  autem  non 
vesicae  corpus,  quod  nonnulli  cum  Clossio  conjecerunt,  sed  collum  sive 
cervicem  tantum  incidi  voluisse,  partim  ex  opinione  veterum  Chirurgo- 
rum in  universum  patet,  * **))  qui  laesiones  vesicae  letales  esse  cognove- 
runt, partim  ex  Celsi  ipsius  sententia,  qui  distinctis  verbis  vesicae  lae- 
sionem dissuadet. 


*)  Hippocrat.  Lib.  V,  C.  XVI,  N.  19.  p.  288-  I-dk.  I,  p.  3 ed,  Linden.  Aphorism. 
Lih.  VI,  18-  — Antyllus  apud  Rhaz.  Contin.  Lib.  IV.  C.  II.  Aretaeus  de  causis  et  signis 
diuturn.  morb.  Lib.  II.  Cap.  IV.  p.  40.  coli.  Stephani.  Avicenna  Can.  III.  Fen.  XIX.  C.VII. 
Albucnsis  1.  c. 

**)  Lib.  IW  Cap.  ”6. 

Ne  si  utrimque  digiti  circa  calculum  vehementer  concurrerint  , vesicam  laedant.  Neque 
vero  festinanter  in  hac  re,  ut  in  plerisque,  agendum  est,  sed  ita,  ut  quam  maxime  id 
tuto  fiat:  nam  laesa  vesica  nervorum  distensiones  cum  periculo  mortis  excitat.  — Hos 
omnes  (calculos),  leniter  permutatis  subinde  digitorum  vicibus,  sic  oportet  adducere,  ne 

Si  igitur  dubitandum  non  est,  quin  Celsus  cervicem  tantum  ve- 
sicae incidi  voluerit,  corporis  autem  vesicae  laesionem  perspicue  dis- 
suaserit, quaerere  nunc  licet:  quam  vesicae  partem  Celsus  cervicem 

nominaverit , et  num  illius  definitio  quadret  cum  nomine , quod  nos 
huic  vesicae  parti  imponimus  necne  ? 

Sub  finem  fere  Capitis  I.  Lib.  IV.  ait  Celsus: 

Vesica  autem  in  ipso  sinu  nervosa  et  duplex,  cervice  plena  atque  carnosa,  jungitur 
(cervix)  per  venas  cum  intestino,  eoque  osse,  quod  pubi  subest:  ipsa  (vesica)  soluta 
atque  liberior  est:  in  masculis  iter  urinae  spatiosius  et  compressius  a cervice  hujus 

descendit  ad  colem. 

Quae  quamvis  descriptio  vesicae  ejusque  cervicis  perfecta  appel- 
lari nequeat,  attamen  verbis: 

Cervice  vesicae  plena  atque  carnosa  etc.  — iter  urinae  a cervice  descendit  ad 
colem, 

Celsus  inferiorem  angustioremque  vesicae  partem,  fibris  musculari- 
bus uberiorem,  plexu  venoso  cinctam  atque  in  urethram  transeuntem 
perspicue  designasse  mihi  videtur,  quam  nos  quoque  cervicem  sive  col- 
lum vesicae  appellamus.  Nos  enim  angustiorem,  inferioremque  vesicae 
partem,  peritonaeo  non  circumvolutam,  inter  ureterum  ostia  et  partem  ure- 
thrae prostaticam  sitam,  cervicem  seu  collum  vesicae  appellamus.  Aliis  ver- 
bis eadem  pars  vesicae  cervix  definiri  potest,  qua  corpus  trigonum  con- 
tinetur. '*)  Quae  autem  vesicae  pars  non  tantum  angustior,  tunicis  crassiori- 


vesicam  laedant  etc.  — Ita  longa  inquisitione  vesica  laeditur,  excitatque  inflammatio- 
nes mortiferas  etc.  — Magna  cura  habita  , ne  aut  ad  ipsam  vesicam  ferramentum  perve- 
niat etc. 

*)  Cf.  Langenbeck  1.  s.  c.  p.  6 et  7. 

J)  2 

bus,  fibrisque  muscularibus  uberioribus  exstructa,  sed  et  plexu  venoso 
cincta  est  ideoque  cum  descriptione  a Celso  prolata  convenit.  Colli  vesi- 
cae pars  posterior  ita  cum  intestino  recto  cohaeret,  ut  corpora  in  vesi- 
ca aliena  plerumque  ibi  optime  sentiri  possint.  Aptissimus  quoque  hic 
vesicae  locus  apud  pueros  apparet  ad  calculos  vesicales  digitis  inte- 
stino recto  inductis  prehendendos  et  in  perinaeum  deprimendos.  Cer- 
vix enim  vesicae  neutiquam  tam  augusta  atque  firma  est,  ut  non  satis 
ampla  reddi  possit  ad  calculos  haud  nimis  magnos  in  ea  retinendos  de- 
primendosque.  Deinde  jam  Foubertus  * **))  demonstrare  conatus  est  atque 
J i.  S.  8 an  sonus  recentiore  aetate  accuratius  exposuit , partem  cer- 

vicis vesicae  posteriorem  ceteris  paribus  optimum  esse  locum  ad  vesi- 
cam calculorum  extrahendorum  caussa  aperiendam. 

Si  Clossius  1.  c.  p.  14.  N.  XI  ait: 

Credidit  quidem  Celsus  cum  omnibus  veteribus,  cervicem  vesicae,  eam  partem,  quae 

hodie  collum  vesicae,  prostata  cinctum , audit,  in  operatione  findi  etc. 

in  duplici  errore  versatur.  Nam  Celsus  nusquam  eam  partem , quae  glan- 
dula prostata  cincta  est,  cervicem  vesicae  appellavit,  neque  hodie  hanc 
partem  collum  vesicae  vocamus,  sed  urethrae  merito  tribuimus  et  par- 
tem urethrae  prostaticam  nominamus.  Simili  modo  omnes  recentiores 
auctores,  qui  Clossii  sententiam  amplexi  sunt,  in  eo  errarunt,  quod 
putant,  calculos  vesicales  in  cervicem  vesicae  ob  nimias  ejus  angu- 
stias deprimi  non  posse.  — E contrario  constat  inter  omnes  rei  pe- 
ritos, collum  vesicae  non  solum  calculis  in  eo  collocatis,  sed  et  vi  me- 


*)  Memoires  de  l’  Ac ademie  Royale  de  Chirurgie . Paris  1743-  Tum.  i,  p.  664  J, 

**)  Des  moyens  de  parvenir  d la  vcssie  par  le  rectum:  avantages  et  inconveniens  nttaches 

d cette  methode  pour  tirer  les  pier  res  de  la  vessie.  Paris  181?-  4- 

chanica  extendi  posse,  quod  experientia  eorum  satis  docuit,  qui  cal- 
culos vesicae  urinariae  apparatu  magno  extraxerunt.  Quae  autem  ve- 
sicae colli  facultas  sese  dilatandi  in  aetate  puerili  sine  dubio  major 
exsistit  quam  seriore  aetate,  quamobrem  Celsus  tantum  in  pueris  in- 
tra novem  et  quatuordecim  annos  natis  calculum  vesicalem  hac  ratione 
exsecari  jussit. 


Conclusio. 

Primo  interpretationis  capite  argumentis  historico  - criticis  demon- 
stravi, secundum  Celsi  verba  exteriorem  plagam  semilunatam  in  sinistra 
perinaei  parte  inter  anum  et  tuber  ossis  ischii  sinistri  faciendam  esse, 
atque  hanc  incisionem  omnino  fere,  modo  formam  lunatam  exceperis,  cum 
incisione  exteriore,  quae  perficitur  in  sectione  laterali,  convenire. 

Capite  secundo  interpretationis  partim  ex  Celsi  verbis  ipsis,  par- 
tim  caussis  anatomicis  probavi: 

1)  alterius  plagae  directionem  transversam  non  ad  partes  dissecan- 
das, i.  e.  ad  vesicae  cervicem  urethramque,  sed  tantum  ad  exterioris 
plagae  directionem,  referendam  esse  5 

2)  hac  incisione  interiore  vesicae  cervicem  atque  partem  urethrae 
prostaticam,  quae  digitis  ab  ano  in  perinaei  partem  sinistram  profundio- 
res depressae  sint,  in  inferiore  parte  directione  obliqua  vel  longitudi- 
nali aperiri  ; 

3)  hanc  incisionem  incipere  a vesicae  cervice  et  ad  urethram  pro- 
duci, qua  secandi  ratione  sola  dilferat  ab  ea  in  sectione  laterali,  quae 
e contrario  ducitur. 

Ex  his  autem  elucet,  Lithotomiam  Celsianam . qualem  equidem 
interpretatus  sum , magnam  cum  sectione  laterali  habere  similitudi- 
nem, quod  demonstrare  in  prooemio  milii  proposui. 

Jam  vero  audienda  sunt  et  refutanda,  quae  W.  1)1).  contra  Litho- 
tomiam Celsianam  monuerunt,  hanc  antiquissimam  calculi  secandi  rationem 
tanqtiam  inutilem  rejicientes: 

1)  Fuerunt,  qui  dicerent,  calculum  ex  ano  digitis  in  vesicae  cer- 
vice nec  sentiri  nec  deprimi  posse  ob  nimias  ejus  angustias.  Non  tamen 
dubitandum  est,  quin,  qui  id  contenderunt,  partem  prostaticam  urethrae 
collum  s.  cervicem  esse  falso  putarint,  atque  omnino  neglexerint,  ap- 
paratum parvum  tantum  aetati  puerili  a Celso  commendatum  esse,  in 
qua  cervix  vesicae  et  mollior  et  profundius  collocata,  glandula  prostata 
autem  minor  est,  quam  aetate  magis  provecta. 

2)  Alii  reprehenderunt  apparatum  parvum,  quod  eo  urethra  facile 
dissecari  vel  omnino  abscindi  possit.  Quod  quamvis  secundum  Bromfiel- 
dii,  Dupuytreni,  Beclardi,  Chaussieri  et  Turckii  interpretandi  rationem 
fieri  possit,  attamen  haec  abscissio  urethrae  accidere  nequit,  si  quis  no- 
stram interpretationem  secutus  erit. 

3)  Denique  monuerunt,  specillo  canaliculato  haud  adhibito,  incertam 
incisionem  interiorem  fieri  et  vesiculas  seminales,  vasa  deferentia,  urete- 
resque facillime  laedi  posse.  Sed  contra  haec  responderi  potest,  vesicu- 
las seminales  vasaque  deferentia  aetate  puerili  non  nimis  excultas  esse. 
Ceteroquin  quicunque  partium  de  quibus  agitur  conditiones  perpende- 
rit, persuasum  sibi  habebit,  vasa  deferentia  et  vesiculas  seminales  de- 
pressione vesicae  cervicis  magis  retrahi  atque  a parte  colli  vesicae  in- 
feriore removeri.  — Qua  ex  causa  et  laesio  eorum  certe  non  facilius 
accidere  poterit,  quam  in  sectione  laterali.  Eandemque  ob  causam  incautus 

tantum  Chirurgus  sinistrum  ureterem  laedet,  si  nimis  alte  inciderit  cer- 
vicem, neque  id  quidem  facilius  perficiendum  est  quam  in  sectione  la- 
terali. 

Quibus  omnibus  recte  perpensis  nemo  certe,  qui  non  laborat  opi- 
nionibus praejudicatis,  negabit,  Lithotomiam  Celsianam  nostris  tempori- 
bus apud  pueros  calculosos  intra  nonum  el  quartum  decimum  an- 
num decernendam  esse: 

1)  ubi  eorum  urethra  vel  adeo  angusta,  vel  calculus  ante  orifi- 
cium urethrae  internum  sic  collocatus  est,  ut  catheter  vel  specillum 
canaliculatum  introduci  omnino  nequeat ; 

2)  si  urethra  ita  sensibilis  est , ut  catheter  aut  specillum  ni- 
mios excitet  dolores,  vel  spasmos; 

3)  si  calculus  in  collo  vel  cervice  vesicae  tali  modo  collocatus 
est,  ut  digitis  ex  ano  facile  sentiri  et  deprimi  possit  in  perinaeum ; 
quae  demonstrare  in  prooemio  praecipue  mihi  proposueram. 


Tabularum  explicatio. 


rab.  I.  imprimis  incisionis  exterioris  sive  plagae  lunatae  exhibet  imaginem,  qualis 
juxta  anum  directione  obliqua  in  protuberantia  calculi,  in  perinaei  partem  si- 
nistram depressi,  conspicienda  producitur.  Cornu  plagae  lunatae  superius  versus 
dextram,  cornu  inferius  sinistram  natem  s.  coxam  paullum  spectat.  Altera  li- 
nea, a concava  s.  resima  parte  plagae  lunatae  transverse  ad  perinaeum  medium 
ducta  et  punctis  tantum  depicta,  eam  ob  causam  addita  est,  ut  quae  sit  alte- 
rius s.  interioris  incisionis  versus  exteriorem  plagam  directio  recte  cognoscatur. 
Deinde  demonstratum  est,  quemadmodum  primis  digitis  sinistrae  Chirurgi  manus 
aegroti  ano  immissis  calculus  vesicalis  ad  perinaei  partem  sinistram  deorsum  de- 
primatur. (Cf.  Cap.  I.  p.  18.  19.  20  et  21.) 

1'ab.  II.  incisionis  interioris  s.  plagae  transversae  conditionem  illustrat.  Eadem 
quae  in  priori  tabula  aegroti  positio  exhibetur,  tantum  incisione  exteriore  pla- 
ne omissa.  Hic  vero  partibus  externis,  cute  fascia  et  musculis  perinaealibus. 
sublatis  urethrae  bulbus,  pars  membranacea  et  prostatica  cum  inferiori  parte 
colli  vesicae  conspicuae  sunt.  In  primis  notanda  est  cervicis  vesicae,  partis  pro- 
staticae et  membranaceae  urethrae  positio  depressior  et  versus  sinistram  peri- 
naei partem  oblique  conversa,  digitis  ano  aegroti  immissis  deprimentibus  effecta. 
Denique  conspiciendum  est , incisione  illa  altera , quam  prioris  habita  ratione 
transversam  esse  demonstravimus,  partes  illas  depressas  directione  obliqua  vel 
longitudinali  dissecari.  (Cf.  Cap.  II.  p.  23.  24.  25  et  26.) 


